Termékek és szolgáltatások 2014-ben

Szabályozási feladatok — A Szolvencia II irányelvvel kapcsolatos 18 végrehajtás-technikai standardtervezet kidolgozása. — A Szolvencia II irányelvvel kapcsolatos közel 500 iránymutatás véglegesítése és a kapcsolódó konzultáció. — Valamennyi végrehajtás-technikai standardtervezet és iránymutatás-csomag esetében a kapcsolódó hatásvizsgálatok elvégzése. — Konzultáció arról, hogy az EIOPA miként fog eleget tenni jogszabályban foglalt kötelezettségének, amely szerint nagy számú deviza esetében kell közzétennie a kockázatmentes kamatlábat. — Bővített éves jelentés számos, határokon átnyúló foglalkoztatói nyugellátást szolgáltató intézményről. — Konzultációs dokumentum a foglalkoztatói nyugellátást szolgáltató intézmények fizetőképességéről. — Jelentés az egyéni nyugdíjak egységes uniós piacáról. — Hat szakértői értékeléssel kapcsolatos munka 2014-ben. — A Bermuda, Japán és Svájc biztosítási keretrendszerének egyenértékűségéről szóló jelentések felülvizsgálata. — Párbeszéd folytatása fontos harmadik országokkal, mint az Egyesült Államok és Kína. — A Man-sziget, Kanada, Albánia, Macedónia Volt Jugoszláv Köztársaság, Montenegró és Törökország szakmai titoktartásáról és hiányelemzéséről szóló jelentések. Felügyeleti feladatok — Részvétel a felügyeleti kollégiumok ülésein, illetve 77 csoport telefonkonferenciáján. — 83 csoport 127 ülése, beleértve azokat a kollégiumokat is, amelyekre vonatkozóan az arányos megközelítést alkalmazzák. — Mindösszesen 144 ülésnap. — Az arányos megközelítést az EIOPA 15 kollégium esetében alkalmazta. — 23 csoport felkészülést végez a Szolvencia II irányelv 231. cikke szerinti belső modell alkalmazására azzal a céllal, hogy ahol közös döntésre van szükség, ott lehetőség legyen az azonnali jóváhagyásra. — 6 különböző tagállami illetékes hatóság esetében figyeltünk meg kiváló példákat közös megközelítés kialakítására vonatkozóan. Ezeket a példákat gyakorlati megoldásokként és példákként tesszük közzé az EIOPA weboldalának korlátozott hozzáférésű felületén. — Haladást értünk el a kérelmezési folyamat előkészítésében (részletes tervezés, mérföldkövek, az azonnali jóváhagyást célul kitűző kollégiumok belső modelljeiben előforduló problémás pontok megtárgyalása). — Két esemény szervezése csoportfelügyeleti hatóságok számára. — Az év során javaslatot tettünk egy hatékony kollektív aláírási eljárásra a koordinációs intézkedésekre vonatkozóan. — A kollégiumok 2015–2016. évi cselekvési tervének terjesztése. — Időközi és év végi jelentés a kollégiumok működéséről és a 2014. évi cselekvési terv eredményeiről. — A Helsinki Plus jegyzék folyamatos naprakészen tartása az EIOPA weboldalának korlátozott hozzáférésű felületén. — Frissítettük és közzétettük az EIOPA jegyzékét azokról a csoportokról, amelyek esetében felügyeleti kollégium működik. — Iránymutatást tettünk közzé a felügyeleti kollégiumok operatív működéséről, amely mintákat is tartalmazza a koordinációs megállapodásra és vészhelyzeti tervre. — Iránymutatást tettünk közzé a kollégiumokon belüli szisztematikus információcserére vonatkozóan, nyilvános konzultáció céljából. — Az EIOPA 4 felügyelettel tartott megbeszéléseket. Ezek közül kettővel kifejezetten a fióktelepek felügyeletében szerzett tapasztalataikról, eggyel pedig az általa vezetett kollégiumokkal, illetve olyan kollégiumokkal kapcsolatban követett belső integrált megközelítésről, amelyek munkájában részt vesz. — Egységes belső modellek alkalmazására vonatkozó csomagot dolgoztunk ki, és annak használatát egy EIOPA véleménnyel segítjük elő. — A belső modelleket értékelő öt, jó gyakorlatokkal foglalkozó feljegyzés közzététele a weboldal tagoknak fenntartott részén. — „Belső modellekre vonatkozó közös döntéshozatallal kapcsolatos gyakorlati iránymutatás” című dokumentum elkészítése a tagállami felügyeleti hatóságok számára, amely tartalmaz egy mintát a hat hónapos jóváhagyási folyamatot bemutató időrendre. — Több országra kiterjedő teljesítmény-összehasonlítást végeztünk a belső modellekben szereplő piaci kockázattal kapcsolatban. Fogyasztóvédelem és pénzügyi innováció — Közös konzultációs dokumentum a keresztértékesítésről. — Közös vitaanyag a kiemelt információkat tartalmazó dokumentumokról (KID-ek). — Konzultációs dokumentum a lakossági befektetési csomagtermékek és biztosítási alapú befektetési termékek kiemelt információkat tartalmazó dokumentumairól szóló rendelet szerinti termékszintű beavatkozási hatáskörökről. — Konzultációs dokumentum a biztosítótársaságok termékfelügyeleti és irányítási rendszereiről szóló iránymutatás tervezetéről. — Konzultációs dokumentum a közvetlenül és közvetítő útján értékesített biztosítási alapú befektetési termékekkel kapcsolatos összeférhetetlenségről. — Vitaanyag a közvetlenül és közvetítő útján értékesített biztosítási alapú befektetési termékekkel kapcsolatos összeférhetetlenségről. — A fogyasztói tendenciákról szóló harmadik jelentés. — Egyperces útmutató: az EIOPA iránymutatása a biztosítási közvetítők panaszkezeléséről. — A tagállami illetékes hatóságoknak a törlesztésvédelmi biztosításról szóló EIOPA-véleménnyel kapcsolatos visszajelzéseiről szóló jelentés. — Az egyéni nyugdíjtermékek egységes uniós piaca felé: előzetes EIOPA jelentés (prudenciális szabályozás és fogyasztóvédelem). — A foglalkoztatóinyugdíj-rendszerek tagjai és kedvezményezettjei számára hátrányos problémákról, valamint az EIOPA részéről megtehető intézkedésekről szóló jelentés. — A Test-Achats-ügyben hozott ítélet tagállami jogszabályokba történő átültetéséről szóló jelentés. Vegyes bizottság — Két közös jelentés benyújtása a Tanács gazdasági és pénzügyi bizottságának (EFC-FST) és az Európai Rendszerkockázati Testület (ESRB) márciusi és szeptemberi ülésein az uniós pénzügyi rendszer ágazatközi kockázatairól és sebezhetőségeiről, valamint a jelentések közzététele az európai felügyeleti hatóságok weboldalain. — A pénzügyi konglomerátumokról szóló irányelv (a 2002/87/EK irányelv) 11. cikkének (1) bekezdésével összhangban kidolgozott közös iránymutatás közzététele a pénzügyi konglomerátumok felügyeleti gyakorlatának következetességéről. — A kockázati koncentrációval és a csoporton belüli ügyletekkel foglalkozó közös szabályozástechnikai standardtervezet benyújtása az Európai Bizottságnak a pénzügyi konglomerátumokról szóló irányelv 21a. cikkének (1a) bekezdésével összhangban. — A vegyes bizottság 2014 októberében tette közzé az azonosított pénzügyi konglomerátumok 2014. évi jegyzékét. A jegyzékben 71 olyan pénzügyi konglomerátum szerepel, amelyek esetében a vállalatcsoport vezető cége EU/EGT tagállamban található. — Támogatás nyújtása a fellebbviteli tanácsnak, amely 2014 során két fellebbezési ügyben döntött, valamint lezárt egy 2013-ban benyújtott fellebbezési ügyet. Közös felügyeleti kultúra — Három ágazatközi szeminárium. — Tizenhét szeminárium a tagállamok illetékes hatóságai számára. Pénzügyi stabilitás — Két darab, kétévente kiadott pénzügyi stabilitási jelentés (tematikus cikkekkel). — A tartalékok és díjak modellezésére szolgáló kvantitatív eszközök kidolgozásának befejezése. — A kockázati jelzőrendszer negyedéves mutatóinak elkészítése. — A biztosítási ágazat Európa egészére kiterjedő stressztesztjének befejezése (az „alacsony hozam” modullal együtt). — Ajánlások kiadása a tagállami illetékes hatóságok számára a stresszteszt megállapításaira reagáló felügyeleti intézkedésekről. — Előkészítő tanulmány a foglalkoztatói nyugellátást szolgáltató intézmények ágazatának stressztesztjéről. — Felülvizsgált és átdolgozott éves biztosítási statisztikák közzététele. Válságkezelés — Egy olyan folyamat kidolgozása, amelynek keretében az EIOPA rendszeresen fontolóra veszi, hogy megelőző intézkedéseket kell-e tennie a káros fejleményekre és kockázatokra reagálva. — Likviditási csereügyletekkel, hozamvadászattal, a jövőbeni nyereség pénzbeni kifejezésével és informatikai biztonsági kockázatokkal foglakozó tanulmányok befejezése. — Az EIOPA válságkezelési kereteinek kiterjesztése a foglalkoztatói nyugellátást szolgáltató intézmények ágazatára. — A válságmegelőzési, -kezelési és -megoldási felkészültségükre vonatkozó szilárd alapelvekről szóló EIOPA-vélemény kiadása a tagállami illetékes hatóságok számára. — A rendszerszempontból jelentős globális intézményeket (GSII) tömörítő fórum létrehozása az ilyen intézményekre vonatkozóan szükséges felügyeleti intézkedések végrehajtása egységes uniós megközelítésének biztosítása érdekében. Külső kapcsolatok — Tíz találkozó, amelyek közül egyet az IRSG és az OPSG felügyeleti tanácsával közösen tartottak, tíz hivatalos vélemény és a visszajelzésekkel kapcsolatos összefoglalás, két saját kezdeményezésre elkészített dokumentum, továbbá két, informális konzultációkra adott válasz. — 21 szabályozási és felügyeleti párbeszéd az Unión kívüli országok felügyeleti szerveivel és felügyeleti szövetségeivel, többek között Ausztrálázsia, Latin- és Észak-Amerika, Dél-Afrika, Izland és Svájc részvételével. — Aktív részvétel és hozzájárulás az IAIS végrehajtó bizottság, technikai és pénzügyi stabilitási bizottság, a szolvencia és aktuárius albizottság, valamint az IAIS éves konferencia tevékenységéhez. Ez EIOPA összesen hat, az IAIS végrehajtó bizottságában a nyugat-európai, közép-kelet-európai és a Kaukázuson túli régióhoz tartozó hely esetében koordinálta a jelöltek kiválasztását. — Nagy mértékű hozzájárulás az IAIS-nek a globális biztosításitőke-standardok kidolgozására irányuló munkájában a „tőkefejlesztés és helyszíni vizsgálatok” munkacsoportokon keresztül. Folyamatos kapcsolattartás az EIOPA tagjaival az együttműködés javítása érdekében. — Az EU és az USA közötti biztosítási projekt: a következő lépéseket taglaló stratégiai dokumentum aktualizálása az eddigi haladást és az új ambíciókat tükrözve, rendszeres irányító bizottsági ülések, a technikai bizottságok munkája a tervek szerint halad, és nyilvános rendezvényre került sor Amszterdamban. — Egyenértékűség: a man-szigeteki és a kanadai (viszont)biztosítási rendszerek hiányelemzése. Bermuda, Japán és Svájc 2011-es egyenértékűségi elemzésének felülvizsgálata. A felülvizsgált jelentésekkel kapcsolatos nyilvános konzultációt 2014 végén nyitottuk meg. 4 közép-kelet-európai ország (Albánia, Macedónia Volt Jugoszláv Tagköztársaság, Montenegró, Törökország) szakmai titoktartási értékelésének befejezése. 2014-ben az EIOPA 10, az egyenértékűséggel foglalkozó ülést tartott. — Az EIOPA és a Világbank közötti operatív egyetértési megállapodás végrehajtása, többek között a kockázatalapú felügyeletről szóló közös szeminárium szervezése a közép-kelet-európai országokra összpontosítva, a globális biztosítási felügyelettel kapcsolatos konferencia, valamint az EIOPA és a Világbank közötti számos magas szintű találkozó társszervezése. Konferenciák/más nyilvános rendezvények 2014-ben — Öt konferencia és rendezvény (a globális biztosítási felügyelettel kapcsolatos konferencia, a biztosításközvetítésről szóló irányelv átdolgozásáról, valamint az egyéni nyugdíjakról szóló nyilvános rendezvények, az éves EIOPA konferencia, továbbá az európai felügyeleti hatóságok második közös fogyasztóvédelmi napja).